**ROMÂNIA**

**JUDEŢUL SATU MARE**

**CONSILIUL JUDEŢEAN**

**PROIECT DE HOTĂRÂRE NR. \_\_\_\_\_\_ / 2024**

**privind** **înfiinţarea** **Centrului pentru viață independentă pentru persoane adulte cu**

**dizabilități Hurezu Mare, ca serviciu social de tip rezidențial, fără personalitate juridică, în structura Direcției Generale de Asistență Socială și Protecția Copilului a județului Satu Mare,**

**cod serviciu social 8790 CR- D-IV**

#### Consiliul Judeţean Satu Mare,

#### având în vedere Referatul de aprobare nr. \_\_\_\_\_\_/\_\_\_\_\_\_2024 al preşedintelui Consiliului Judeţean Satu Mare, anexat prezentului proiect de hotărâre;

luând în considerare:

- Nota de fundamentare nr. 109068/13.11.2024 a Direcției Generale de Asistență Socială și Protecția Copilului a județului Satu Mare, privind înfiintarea Centrului pentru viață independentă pentru persoane adulte cu dizabilități Hurezu Mare, ca serviciu social de tip rezidențial, fără personalitate juridică, în structura Direcției Generale de Asistență Socială și Protecția Copilului a județului Satu Mare, cod serviciu social 8790 CR-D-IV, înaintată prin adresa Direcției Generale de Asistență Socială și Protecția Copilului a județului Satu Mare nr. 109250/13.11.2024, înregistrată la Consiliul Județean Satu Mare sub nr. 25203/13.11.2024;

Examinând:

* Strategia Națională privind prevenirea instituționalizării persoanelor adulte cu dizabilitați și accelerarea procesului de dezinstituționalizare pentru perioada 2022-2030, aprobată prin Hotărârea Guvernului României nr. 1543/2022;
* Strategia Națională privind Incluziunea Socială și Reducerea Sărăciei pentru perioada 2022-2027, aprobată prin Hotărârea Guvernului României nr. 440/2022;
* Hotărârea Consiliului Județean Satu Mare nr. 168/2022 privind aprobarea ”Strategiei județene de dezvoltare a serviciilor sociale 2022-2027 pentru județul Satu Mare”;
* Hotărârea Consiliului Județean Satu Mare nr.\_\_\_\_/\_\_\_\_\_\_\_2024 privind încetarea activității Centrului de primire în regim de urgență - Adăpost de noapte pentru copiii străzii- Hurezu Mare;
* prevederile art.51 alin.1, alin.3 lit.b) și alin.6 lit. a) din Legea nr.448/2006 privind protecţia

şi promovarea drepturilor persoanelor cu handicap, republicată, cu modificările și completările ulterioare;

* prevederile art.2 alin.(1) și (2) și art.3 alin.(1) și (2) din HG nr. 867/2015 pentru aprobarea Nomenclatorului serviciilor sociale, precum şi a regulamentelor-cadru de organizare şi funcţionare a serviciilor sociale, cu modificările și completările ulterioare;
* prevederile Anexei nr.1 la Ordinul nr. 82/2019 privind aprobarea standardelor specifice minime de

calitate obligatorii pentru serviciile sociale destinate persoanelor adulte cu dizabilităţi;

* prevederile art. 10 lit.c) pct.2 din Regulamentul-cadru de organizare şi funcţionare al Direcţiei

generale de asistenţă socială şi protecţia copilului, aprobat prin H.G.R nr.797/2017, cu modificările și completările ulterioare;

* prevederile art.39 lit.b) și ale art.119 alin.1 din Legea nr. 292/2011 a asistenţei sociale, cu modificările și completările ulterioare;
* prevederile Anexei nr.2-Standarde de cost pentru serviciile sociale destinate protecţiei şi

promovării drepturilor persoanelor adulte cu dizabilităţi din HG nr. 426/2020 privind aprobarea standardelor de cost pentru serviciile sociale, cu modificările și completările ulterioare;

* prevederile art. 173 alin. 1 lit.a) și d), alin.2 lit.b) și c) și alin.5 lit.b) din OUG nr. 57/2019 privind

Codul administrativ, cu modificările și completările ulterioare,

În temeiul prevederilor art. 182 alin. (1) și ale art.196 alin.(1) lit.a) din OUG nr. 57/2019 privind Codul administrativ, cu modificările și completările ulterioare,

**HOTĂRĂŞTE :**

**Art.1** (1) **Se aprobă înfiinţarea Centrului pentru viață independentă pentru persoane adulte cu dizabilități Hurezu Mare , ca serviciu social de tip rezidențial , fără personalitate juridică, în structura Direcției Generale de Asistență Socială** și Protecția Copilului a județului Satu Mare, cod serviciu social 8790-CR- D-IV, cu o capacitate de 20 de locuri.

(2) Serviciul social **Centrul pentru viață independentă pentru persoane adulte cu dizabilități Hurezu Mare,** înfiinţat potrivit prevederilor alin.(1), îşi va desfăşura activitatea în imobilul situat în localitatea Hurezu Mare, str. Principală nr.91, comuna Supur, judeţul Satu Mare, înscris în CF nr. 100499 Supur, aflat în administrarea furnizorului de servicii sociale Direcţia Generală de Asistenţă Socială şi Protecţia Copilului a județului Satu Mare.

**Art.2** Ca urmare a înființării serviciului social prevăzut la art.1 se aprobă **Statul de funcții** al serviciului social de tip rezidențial *”****Centrul pentru viață independentă pentru persoane adulte cu dizabilități Hurezu Mare”*** din cadrul Direcției Generale de Asistență Socială și Protecția Copilului a Județului Satu Mare, conform ***anexei nr.1*** care face parte integrantă din prezenta hotărâre.

**Art.3** Se aprobă **Regulamentul de Organizare și Funcționare** a serviciului social de tip rezidential ”***Centrul pentru viață independentă pentru persoane adulte cu dizabilități Hurezu Mare”***, conform ***anexei nr.2*** care face parte integrantă din prezenta hotărâre.

**Art.4.** Cu ducerea la îndeplinire a prezentei se încredințează Direcția Generală de Asistență Socială și Protecția Copilului a județului Satu Mare.

**Art.5** Prezenta hotărâre se comunică cu Direcția Generală de Asistență Socială și Protecția Copilului a județului Satu Mare, cu Compartimentul Autoritate Tutelară, precum și cu Serviciul Managementul Resurselor Umane din cadrul aparatului de specialitate al Consiliului Județean Satu Mare.

Satu Mare, la \_\_\_\_\_\_\_\_\_ 2024

**INIŢIATOR: AVIZEAZĂ**

**PREŞEDINTE,** **SECRETAR GENERAL AL JUDEȚULUI,**

Pataki Csaba Crasnai Mihaela Elena-Ana

Red/tehn./M.B.L./5 ex.